**МАНДАТ 2019 – 2023 г.**

**РЕШЕНИЯ НА ОБЩС-ДОЛНИ ЧИФЛИК ОТ 27.02.2020 г.**

**РЕШЕНИЕ № 139**

На основание чл. 21, ал. 2 във връзка с чл.21, ал.1, т.6 от Закона за местното самоуправление и местната администрация одобрява бюджетната прогноза на община Долни чифлик за периода 2021 – 2023 година, съгласно приложенията /№ 1а, 6г, 8/ към докладната записка.

**РЕШЕНИЕ № 140**

1.На основание чл.21, ал.2 във връзка с чл. 21, ал. 1, т. 6 и т. 23 от Закона за местното самоуправление и местната администрация, чл. 80, ал.3 от Закона за държавния бюджет на Република България за 2020 г.

Дава съгласие да бъде сключено тристранно споразумение между *Изпълнителния директор на Държавен фонд „Земеделие“*, Министъра на финансите на Република България и Община Долни чифлик, с което се намалява с 80 на сто размера на задължението на община Долни чифлик по наложената с Решение № 01-0800/993 от 01.06.2018 г на изпълнителния директор на Държавен фонд „Земеделие“ финансова корекция по ДБФП № 03/321/01142 /27.11.2012 г. и упълномощава кмета на община Долни чифлик да съгласува и подпише посоченото споразумение.

2. На основание чл.60 от АПК допуска предварително изпълнение на горното решение, т.к. предвид предстоящо окончателно плащане по договор за отпускане на безвъзмездна финансова помощ номер 03/07/2/0/00424 от 20.03.2018 г. сключен между ДЪРЖАВЕН ФОНД „ЗЕМЕДЕЛИЕ“ и ОБЩИНА ДОЛНИ ЧИФЛИК е възможно ДЪРЖАВЕН ФОНД „ЗЕМЕДЕЛИЕ“ да прихване част от дължимото окончателно плащане по този договор в размер на наложената финансова корекция.

**РЕШЕНИЕ № 141**

На основание чл. 21, ал. 2 във връзка с чл. 21. ал. 1, т. 23 и чл. 59 - 61 от Закона за местното самоуправление и местната администрация и Насоките за кандидатстване по открита процедура за подбор на проекти [BGENERGY-2.001 „Рехабилитация и модернизация на общинската инфраструктура - системи за външно изкуствено осветление на общините](https://eumis2020.government.bg/bg/0c94df3d/Project/New/5b301184-599c-45f6-b58c-a1b8cb8ab95e)“

1. Дава съгласие за общинско сътрудничество на община Долни чифлик с „Vista Analysis“ Ltd за изпълнение на проект „[Рехабилитация и модернизация на системи за външно изкуствено осветление в](https://eumis2020.government.bg/bg/0c94df3d/Project/New/5b301184-599c-45f6-b58c-a1b8cb8ab95e) община Долни чифлик“ по открита процедура за подбор на проекти [BGENERGY-2.001 „Рехабилитация и модернизация на общинската инфраструктура - системи за външно изкуствено осветление на общините](https://eumis2020.government.bg/bg/0c94df3d/Project/New/5b301184-599c-45f6-b58c-a1b8cb8ab95e)“.
2. Възлага на кмета на община Долни чифлик осъществяването на всички дейности, необходими за правилното и законосъобразно изпълнение на решението.

**РЕШЕНИЕ № 142**

1.На основание чл. 21, ал. 2 във връзка с чл. 21, ал. 1, т. 12 от Закона за местното самоуправление и местната администрация и чл. 8, ал. 9 от Закона за общинската собственост изменя Годишната програма за управление и разпореждане с имоти – общинска собственост за 2020 г. като заличава в раздел „3.3. Предоставяне на имоти и вещи за безвъзмездно стопанисване и управление и право на ползване за нуждите на юридически лица на бюджетна издръжка или на техни териториални структури“ точка № 4 първи етаж от административна сграда на с. Старо Оряхово, състояща се от 4 помещения, WC и коридор с площ 132 кв. м, точка № 8 „Помещение № 5 с площ 13.02 кв.м на втори етаж в административна сграда на кметство с. Старо Оряхово“ и точка № 9 „Помещение № 7 с площ 12.40 кв. м на втори етаж в административна сграда на кметство с. Старо Оряхово“.

**РЕШЕНИЕ № 143**

На основание чл. 21, ал. 2 във връзка с чл. 21. ал. 1, т. 8 от Закона за местното самоуправление и местната администрация, чл. 45ж, ал. 2 от Правилника за прилагане на Закона за собствеността и ползването на земеделските земи и § 27 от Преходните и заключителни разпоредби към Закона за изменение и допълнение на [Закона за собствеността и ползването на земеделските земи](apis://NORM|750038|0||/) (ДВ, бр. 62 от 2010 г.; доп. бр. 61 от 2016 г., в сила от 05.08.2016 г.), **предоставя** на наследниците на Тодор Киряков Панайотов вместо имоти с идентификатори 68998.14.2 и 68998.30.494 по кадастралната карта на с. Старо Оряхово, община Долни чифлик, област Варна, следните поземлени имоти от Общинския поземлен фонд в изпълнение на съдебни решения за признато право на собственост, както следва:

|  |  |  |  |  |  |
| --- | --- | --- | --- | --- | --- |
| № по ред | вх. № | №, площ и землище на имотите, върху които се възстановява правото на собственост в съществуващи или възстановими стари реални граници | Носител на възстановеното право на собственост | № на протокола с решението на ОСЗ за възстановяване правото на собственост на земи в съществуващи или възстановими стари реални граници | № на съдебното решение за възстановяване правото на собственост на земи в съществуващи или възстановими стари реални граници |
| 1. | 9100-446 от 17.12.2019 г. | Поземлен имот с идентификатор 68998.25.52 – 1.404 дка  68998.14.72 – 0.368 дка  68998.14.73 – 0.864 дка  68998.14.74 – 0.383 дка  68998.18.44 – 0.735 дка  68998.18.46– 0.852 дка  68998.10.19 – 1.380 дка  68998.10.20 – 1.029 дка  68998.10.21– 1.172 дка  в землището на с. Старо Оряхово | Наследници на Тодор  Киряков  Панайотов | № 08-2 от 02.03.2007 г.  № 08-2 от 16.11.2009 г.  № 08-2 от 16.11.2009 г. | № 2535/2006 г.д. № 42/2006- ВРС  № 3274 и 3275/2007 г.д. № 1810,11/2007 - ВРС |

**РЕШЕНИЕ № 144**

На основание чл.21, ал.2 във връзка с чл. 21, ал. 1 т. 18 от Закона за местното самоуправление и местната администрация преименува улица *от о.т.125-130-131 до о.т.132* в с. Венелин от „Липа“ на „Лешник“.

**РЕШЕНИЕ № 145**

На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация, чл. 8 от Закона за нормативните актове, както и чл. 79 от Административнопроцесуалния кодекс приема Наредба за отменяне на Наредба за пожарната безопасност на територията на община Долни чифлик, съгласно Приложение № 2 към докладната записка, както следва:

Член единствен: Отменя Наредба за пожарната безопасност на територията на община Долни чифлик, приета с Решение №300 по протокол №21 от 17.09.1998г., изменена с решение №133 по протокол №8 от 14.05.2004г., изменена и допълнена с решение №84 по протокол №5 от 28.03.2008г. , изменена с решение №271 по протокол №17 от 07.12.2012г. на Общински съвет - Долни чифлик.

Параграф единствен: Наредбата влиза в сила три дни след публикуването ѝ на интернет страницата на община Долни чифлик.

**РЕШЕНИЕ № 146**

На основание чл. 21, ал. 2 и т. 21, ал. 1, т. 8 от Закона за местното самоуправление и местната администрация, чл. 8, ал. 1 и чл. 34, ал.1 от Закона за общинската собственост във връзка с чл. 54, ал.1 от Закона за държавната собственост, чл. 68 от Правилника за прилагане на Закона за държавната собственост дава съгласие да бъде безвъзмездно прехвърлена собствеността върху имоти – държавна собственост, в полза на община Долни чифлик, както следва: имот с инд. №21912.111.866 по кадастралната карта на гр. Долни чифлик (имот 000866 – стар по КВС) с площ 38910 (тридесет и осем хиляди деветстотин и десет) кв. м и сгради, находящи се в него: 1. Сграда „01“ със застроена площ 200 (двеста) кв. м, 2. Сграда „02“ със застроена площ 271 (двеста седемдесет и един) кв. м, представляваща склад с друго предназначение, 3. Сграда „03“ със застроена площ 917 (деветстотин и седемнадесет) кв. м, представляваща клуб, 4. Сграда „04“ със застроена площ 153 (сто петдесет и три) кв. м и 5. Сграда „05“ със застроена площ 600 (шестстотин) кв. м, съгласно АДС № 9461 от 14.03.2018 г. за „Площадка за дейности с неопасни отпадъци“.